Qendër virtuale për të moshuarit në Virxhinia
Në një komunitet të vogël në Virxhinia, banorët e moshuar kanë zhvilliar një program që i ndihmon ata të jenë aktivë dhe të angazhuar
Kjo është një nga katër klasat e vallëzimit që ofrohet për të moshuarit në lagjet e qytetit Burke dhe West Springfield në Virxhinia. Programi javor është shumë popullor në mesin e banorëve të moshuar me më shumë se 60 pjesëmarrës në secilën klasë. Ky aktivitet nuk ekzistonte deri para dy vitesh, kur Corazon Foley kërkoi nga zyrtarët e bashkisë të ndërtojnë një qendër lokale për të moshuarit. Kështu u krijua Qendra për të Moshuarit pa patur nevojë për ngritjen e një objekti. Duke shfrytëzuar hapësirat e dhuruara nga kishat, shkollat, bibliotekat dhe bizneset, qendra virtuale ofron dhjetëra programe dhe aktivitete si joga, Tai Chi, klube për leximin e librave dhe klasa për mësimin e kompjuterëve. Një tarifë pesë dollarësh që paguajnë pjesëmarrësit përdoret për të paguar mësuesit. Annette Devito thotë se ajo gjithmonë përpiqet të mësoj gjëra të reja. Shirley Dibartolo thotë se ajo dhe burri i saj pëlqejnë klasën e vallëzimit. John Cook, i cili është anëtar i bordit mbikqyrës të bashkisë së Fairfaksit, thotë se Qendra e të Moshuarëve është një shembull i mirë i bashkëpunimit të sektorit publik me atë privat. Përpjekjet e të moshuarëve dhe partneriteti për realizimin e këtij programi është vlerësuar nga të tjerët. Në vitin 2010, qendra e të moshuarëve ka marrë një shpërblim për angazhimin e tyre në integrimin e të moshuarëve nga Agjencia për Mbrojtjen e Mjedisit dhe një çmim tjetër nga Shoqata Kombëtare e Bashkive. Foley gjithashtu thotë se të moshuarit të cilët fizikisht janë aktivë mund të ndihmojnë vendin në trajtimin e krizës së kujdesit shëndetësor.